The Transporter

The Transporter, frantsesez Le Transporteur (euskaraz Garraiatzailea) Louis Leterrier frantziar eta Corey Yuen hongkongdar zinema zuzendariek 2002an zuzendutako ekintza film bat da, BMW auto markaren The Hire film laburren sailean oinarrituta. Gidoia Luc Bessonek idatzi zuen. Jason Statham, Shu Qi, François Berléand, Matt Schulze eta Ric Young aktoreek antzeztu zuten.

Arrakastari esker, bi jarraitpen izan zituen: Transporter 2 (2005) eta Transporter 3 (2008), bai eta The Transporter Refueled (2015) berregokitzapena eta Transporter: The Series (2012-2014) telesaila ere.

 Argumentua 

Frank Martin indar berezietako soldadu ohiak Frantziako mediterranear kostaldean bizimodu lasaia darama, "garraiatzaile" gisa lan eginez, alegia, garraiogaiak, bai gizakiak ala bestelakoak, leku batetik bestera daramatzan mertzenario gisa, betiere galderarik egin gabe.

Bere luxuzko Mercedes autoaz misio sekretu eta batzuetan arriskutsuak egiten ditu, baina beti zorrotz betetzen dituen hiru arauoi jarraituz:

 1. araua: traturik inoiz ez aldatzea.
 2. araua: izenik inoiz ez ematea, norekin lan egiten duen eta zer garraiatzen duen ez baitu jakin nahi.
 3. araua: paketearen barnean zer dagoen ez ikustea.

Oraingoan daraman karga iraganean banatu izan dituenen antzekoa dela dirudi. Estatubatuar batek kontratatu du, hartaz “Wall Street” ezizena duela bakarrik daki. Baina ibilbidean zehar Frankek geldiune bat egin eta "paketea" mugitu egiten dela ohartu da...

 Aktoreak 
 Jason Statham: Frank Martin
 Shu Qi: Lai Kwai
 François Berléand: Tarconi inspektorea
 Matt Schulze: Darren "Wall Street" Bettencourt
 Ric Young: Kwai jauna

 Kanpo estekak 
 Webgune ofiziala 
 IMDBko fitxa irakurgai 

Kategoria:Transporter (frankizia)
Kategoria:Frantziako filmak
Kategoria:Thrillerrak
Kategoria:Mendekuari buruzko filmak
Kategoria:Frantzian girotutako filmak
Kategoria:2002ko filmak